ORDE do 12 de decembro de 2001 pola que se resolve a concesión dos premios á innovación educativa convocados pola Orde do 25 de xuño de 2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/01/2002

A Consellería de Educación e Ordenación Universitaria, por Orde do 25 de xuño de 2001 (DOG do 27 de xullo), convocou premios dentro do marco do impulso á innovación educativa nos niveis non universitarios e do recoñecemento do traballo realizado polo profesorado que, individual ou colectivamente, está a levar adiante prácticas educativas innovadoras.
Segundo o disposto no artigo 4 da devandita orde, o día 19 de novembro de 2001 constituíuse a comisión encargada de avalia-los traballos presentados, procedendo á súa valoración e levantándose na mesma data acta da proposta de concesión de premios, que se elevou ó conselleiro para a súa aprobación e publicación no Diario Oficial de Galicia.
En consecuencia co anteriormente exposto, a Consellería de Educación e Ordenación Universitaria,
DISPÓN:
Primeiro.-Concedérlle-los premios á innovación educativa, convocados pola Orde do 25 de xuño de 2001, ós traballos e profesores que se relacionan no anexo a esta orde.
Segundo.-Contra esta resolución, que pon fin á vía administrativa, os interesados poderán interpor recurso potestativo de reposición perante o conselleiro de Educación e Ordenación Universitaria no prazo dun mes, contado a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, de réxime xurídico das administracións públicas e do
procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
Esta orde entrará en vigor a partir do día seguinte ó da súa publicación.
Santiago de Compostela, 12 de decembro de 2001.
Celso Currás Fernández
Conselleiro de Educación e Ordenación Universitaria
ANEXO
Premios á innovación educativa
* Primeiro premio, de 250.000 pesetas:
-Alimentación-Dieta sá.
Coord. María Jesús Barreiro Rial.
CEIP Raquel Camacho.
A Coruña.
* Segundos premios, de 150.000 pesetas:
-A lavandeira curiosa e o seu amigo o trasno.
Coord. Amelia Pereiro Sousa.
CEIP Chans-Bembrive.
Bembrive-Vigo.
-Cholo e Nela, toda una historia.
Coord. María del Carmen García Fernández.
CEIP Manuel Bermúdez Couso.
A Pobra de Trives.
-Olimpiámonos.
Coord. José Antonio Martínez Lista.
CEIP de Brión.
Brión.
-Proposta de visión transvesal da celebración do Día das letras galegas nun centro de ensino secundario.
Coord. José Ignacio Salgado López.
IES A Pinguela.
Monforte de Lemos
-Proxecto craescuela.net.
Coord. José L. Fariña García.
CRA Nosa Señora do Faro.
Ponteceso.
* Terceiros premios, de 100.000 pesetas:
-A bollería: ¿é sana ou é perxudicial?.
Coord. Mª Paz Domínguez Araújo.
CEIP Seis do Nadal.
Vigo.
-A rota do escravo.
Coord. Mª Jesús Álvarez Paz.
CEIP Vilameán.
Nigrán.
-Adaptacións curriculares en educación física
Coords. Francisco Tenreiro Gavela e José Antonio Sordo Freire.
IES Ferrol Vello & IES Ricardo Carballo Calero.
Ferrol.
-Día da paz 2001: o intercambio cultural.
Coord. Mª Inmaculada Peniza González.
IES Pedra da Auga.
Ponteareas.
-Elaboración e aplicación de centros de interese didácticos adaptados á área de psicomotricidade nun CEE.
Coord. María Luisa García Sánchez.
CP Educ. Espec. Santiago Apóstol.
-Experiencia interdisciplinar en grupos de traballo cooperativo.
Coord. Lucía Durán Paredes.
IES Rodeira.
Cangas.
-Exposición: Raíña Aragonta.
Participantes: Teresa Marino Gil, Mª Cristina Rodríguez Boente, Mª del Pilar Cortés Rodríguez e Mª Esther Carro Ramos.
CRA Raíña Aragonta.
Salceda de Caselas.
-Modelización de fenómenos ondulatorios co programa ondas.
Coord. Pedro L. Rodríguez Porca.
IES Francisco Aguiar.
Betanzos.
-Pequenos escritores.
Coord. Jorge L. Alfeirán Chouciño.
CPI As Revoltas.
Cabana de Bergantiños.
(A Coruña).
-Suecia, un país distinto.
Coord. Ana Robles Fraga.
IES Perdouro.
Burela.